《为潘仲晕题定使君所赠马郎中画鹤》
明代·刘永之

郎中画鹤称第一，江海十年多见之。兰皋明月照独舞，雪影参差风倒吹。

沧江玄圃三山上，琪树金芝日应长。万里怀归惜羽毛，中宵怨别流孤响。

通泉素壁久漂零，忽见新图百感并。华亭旧叹伤心切，赤壁扁舟入梦惊。

绿锦池边饲秋雨，骠骑多情每同赋。相思欲报故人知，为传一札东飞去。

作者简介：临江清江人，字仲修，号山阴道士。少随父宦游，治《春秋》学，工诗文，善书法。日与杨伯谦、彭声之辈讲论风雅，当世翕然宗之。明洪武初征至金陵，以重听辞归。有《山阴集》。